CELEX: C2004/262/100
Language: et
Date: 2004-10-23 00:00:00
Title: Kohtuasi T-343/04: Vassilios Tsarnavas'e 6. augusti 2004 hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/54
            
         Vassilios Tsarnavas'e 6. augusti 2004 hagi Euroopa Ühenduste Komisjoni vastu
   (Kohtuasi T-343/04)
   (2004/C 262/100)
   Kohtumenetluse keel: prantsuse
   Vassilios Tsarnavas, elukoht Volos (Kreeka), esitas 6. augustil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Nicolas Lhoëst, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada kutsutud atesteerija 4. augusti 2003. aasta otsus, millega kinnitati parandusteta hageja lõplik teenistuskäigu aruanne ajavahemikust 1. juuli 1997 kuni 30. juuni 1999;
            
         
               —
            
            
               tühistada komisjoni vaikiv otsus lükata tagasi 30. detsembril 2003. aastal kehtestatud personalieeskirjade artikli 90 lõike 2 alusel esitatud hageja nõue;
            
         
               —
            
            
               mõista komisjonilt hageja kasuks välja kahjutasu 10 000 eurot talle põhjustatud moraalse kahju eest;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Hageja vaidlustab karjäärihinnangu ülevaataja otsuse, millega kinnitati parandusteta tema teenistuskäigu aruanne ajavahemiku 1997-1999 kohta. Peale selle nõuab ta endale põhjustatud kahju hüvitamist.
   Oma tühistamistaotluse alusena toob hageja ära järgnevad põhjused:
   
               —
            
            
               reeglitevastane menetlus;
            
         
               —
            
            
               ilmne hindamisviga;
            
         
               —
            
            
               põhjenduste puudumine;
            
         
               —
            
            
               võimu kuritarvitamine ja moraalne ahistamine.
            
         Mis puutub tema kahjunõudesse, siis siin väidab hageja, et teenistuskäigu aruanne koostati peaaegu nelja aastase hilinemisega, mis on täiesti lubamatu. Lisaks sellele langes hageja moraalse ahistamise ohvriks. Kogu põhjustatud kahju eest nõuab hageja kahjutasu, mis on hinnatud ex aequo et bono 10 000 eurole.